Národná rada Slovenskej republiky

Zákon

**z 28. februára 2003,**

**ktorým sa mení a dopĺňa zákon č. 553/2002 Z.z. o sprístupnení dokumentov o činnosti bezpečnostných zložiek štátu 1939-1989 a o založení Ústavu pamäti národa a o doplnení niektorých zákonov (zákon o pamäti národa)**

Národná rada Slovenskej republiky sa uzniesla na tomto zákone:

Čl. I

Zákon č. 553/2002 Z.z. o sprístupnení dokumentov o činnosti bezpečnostných zložiek štátu 1939-1989 a o založení Ústavu pamäti národa a o doplnení niektorých zákonov (zákon o pamäti národa) sa mení a dopĺňa takto:

1.  V § 4 sa za slová "Zločinmi proti ľudskosti" vkladajú slová "na účely tohto zákona".

2.  V § 6 ods. 1 sa slovo "jej" nahrádza slovom "ďalších".

3.  V § 6 ods. 4 sa slová "(ďalej len "výbor")" nahrádzajú slovami "(ďalej len "určený výbor")".

4.  V § 6 ods. 5 sa slovo "Výbor" nahrádza slovami "Určený výbor".

5.  V § 6 ods. 6 v prvej vete sa slovo "Výbor" nahrádza slovami "Určený výbor" a v druhej vete sa za slovo "robí" vkladá slovo "určený".

6.  V § 6 ods. 7 v prvej vete sa za slovo "Konanie" vkladá slovo "určeného", v druhej vete sa za slovo "predkladá" vkladá slovo "určený" a v tretej vete sa za slovo "konanie" vkladá slovo "určeného".

7.  V § 8 písm. e) sa vypúšťajú slová "ak to ustanoví osobitný predpis,".

8.  § 10 sa dopĺňa odsekmi 3 až 6, ktoré znejú:

"(3) Členstvo v správnej rade alebo dozornej rade zaniká:

a) uplynutím funkčného obdobia člena správnej rady alebo dozornej rady,

b) písomným vzdaním sa členstva,

c) odvolaním z funkcie člena správnej rady alebo dozornej rady,

d) smrťou.

(4) Štatutárnym orgánom ústavu je predseda správnej rady.

(5) Členovia správnej rady a dozornej rady majú nárok na úhradu nákladov spojených s činnosťou v týchto orgánoch podľa osobitných predpisov.2a) Za výkon funkcie v správnej rade alebo dozornej rade patrí jej členovi odmena; výšku odmeny určujú stanovy ústavu. Náklady spojené s výkonom funkcie v správnej rade a dozornej rade sa uhrádzajú z rozpočtu ústavu.

(6) Výkon funkcie v správnej rade a dozornej rade sa považuje za prekážku v práci z dôvodu všeobecného záujmu, pri ktorej patrí zamestnancovi voľno s náhradou mzdy podľa osobitných predpisov.2b)".

Poznámky pod čiarou k odkazom 2a a 2b znejú:

"2a) Zákon č. 283/2002 Z.z. o cestovných náhradách.

2b) Napríklad § 136 Zákonníka práce.".

9.  V § 11 sa za slovami "politických strán" spojka "a" nahrádza slovami "združených v Národnom fronte alebo funkcionárom".

10.  V § 12 ods. 1 sa slová "predsedu a ôsmich" nahrádzajú slovom "deviatich".

11.  V § 12 ods. 4 písmeno b) znie:

"b) schvaľovať mzdový poriadok ústavu,".

12.  V § 13 ods. 6 sa za slová "Členovia výboru" vkladajú slová "okrem predsedu výboru".

13.  § 14 odsek 1 znie:

"(1) Dozorná rada je najvyšším kontrolným orgánom ústavu; má troch členov. Dvoch členov volí a odvoláva na návrh určeného výboru Národná rada Slovenskej republiky a jedného člena vymenúva a odvoláva minister spravodlivosti Slovenskej republiky. Dozorná rada si spomedzi svojich členov volí predsedu.".

14.  V § 15 ods. 1 sa vypúšťajú slová "do šiestich mesiacov od účinnosti tohto zákona".

15.  Za § 17 sa vkladá § 17a, ktorý znie:

"§ 17a

Ústav je povinný poskytnúť informácie alebo sprístupniť dokumenty podľa § 6 štátnym orgánom na plnenie úloh podľa osobitného predpisu.7a)".

Poznámka pod čiarou k odkazu 7a znie:

"7a) § 20 zákona č. 241/2001 Z.z. o ochrane utajovaných skutočností a o zmene a doplnení niektorých zákonov.".

16.  V § 25 odsek 2 znie:

"(2) Za vydanie kópie vyberá ústav poplatok v sume 2 Sk za každú aj začatú stranu. Tento poplatok je príjmom ústavu.".

Poznámka pod čiarou k odkazu 8 sa vypúšťa.

17.  V § 27 ods. 1 sa slovo "šiestich" nahrádza slovom "ôsmich".

Čl. II

Tento zákon nadobúda účinnosť dňom vyhlásenia.

prezident Slovenskej republiky

predseda Národnej rady Slovenskej republiky

predseda vlády Slovenskej republiky